# Referat styremøte, TBK, 11. desember 2017Tinghuset kl. 20:00

Tilstede: Yngve, Jørn, Ståle, Merete, Morten

Forfall: Agnethe, Mari

**Saksliste**

**Sak 58/17 gjennomgang referat fra 23.okt.**Referatet ble gjennomgått uten spesielle kommentarer.

**Sak 59/17 Arctic Open 2018 – planlegging**Vi kaller inn til et planleggingsmøte for klubben 9. Januar kl.1930 i Tromsøhallen.
Morten lager event på Facebook.

**Sak 60/17 Deltakeravgifter – barn og unge**Vi har mottatt et innspill som går på at barn og ungdom skal fritas for avgifter knyttet til klubbens interne turneringer og treningssamlinger. Styret synes innspillet er interessant og stiller seg positiv, men ønsker at de økonomiske konsekvensene for dette utredes nærmere og legges fram for vedtak på neste styremøte.

**Sak 61/17 Aktivitetsplan vår 2018**

Tromsø badmintonklubb ønsker at barn og unge i klubben skal ha et tilbud som bidrar til utvikling av badmintonferdigheter. Deltakelse på turneringer og treningssamlinger er avgjørende for å lykkes med dette, i tillegg til at det bidrar til motivasjon og idrettsglede. Dessverre er badmintonsporten lite utbredt i vårt fylke, og det betyr at reise ut av byen til turneringer er nødvendig. Det er billigste er ofte å reise til Oslo.

Klubben yter reisetilskudd på ***inntil 1000 kroner*** per barn/ungdom per turnering. I tillegg dekkes deltakeravgift. For turneringer med uttak må utgiftene dekkes av sponsorer eller ekstra dugnad.

Foreldrene/foreldrekontakt har ansvar for billettbestilling og fyller ut reiseregning til klubben.

|  |  |  |
| --- | --- | --- |
| **Dato** | **Aktivitet** | **Hvem** |
| 6-7. januar | 6-7 Frogner ranking for U15 og U17 |  |
| Jan ? | Drømmetanken v/Norsk tipping | Alle |
| 27.-28.jan | Kretsmesterskap – Stokmarknes | Alle |
| 10.-11.feb | Arctic Open – Tromsø | Alle |
| 9.-11.mars | Veteranmesterskap – Askøy | Veteraner |
| 10.-11.mars? | Polarfjæderen – Kiruna | Alle |
| 16.-18.mars | Barents winter games – Luleå | **Uttak** |
| 7.april | U13-lagserie – Oslo | **Uttak** |
| 13.-15.april | UBM – U15 og U17 – Sandefjord | **Uttak** |
| 28.-29.april | Båtsfjord Open- | Alle |
| 28.-29.april | Bygdø vårtreff – Oslo | Alle |
| 5.og 6.mai | Bergen Fana cup  | Alle |
| 5.og 6.mai | Vestre Aker Open | Alle |
| 12.-13.mai | Asker young ones | Barn |
| 26. -27. mai | Hammerfest  | Senior |
| 26.- 27.mai | Haugerud vårcup | Alle |
| 1.-3.juni | Landsfinalen for lag U13 og U15 – Kragerø | **Uttak** |

**Sak 62/17 Oppmannskurs**Det arrangeres oppmannkurs i Oslo 6.-8. januar.
Styret besluttet at Ståle Åbotsvik deltar på dette.

**Sak 63/17 Økonomi**Styret tar regnskapet til etterretning og styrer mot et lite plussresultat i 2017.
Styret synes det er svært positivt med dugnadsarbeidet som gjøres for tiden.
Klubben har og fått lokale aktivitetsmidler på kr. 32.500 som er det høyeste noensinne.
Klubben har også fått vipps 😊

**Sak 64/17 Årsmøte 2018**Årsmøtet blir mandag 19. februar kl. 19:00 på Radisson Blue.
Det lages et arrangement på Facebook.

**Sak 65/17 Eventuelt**

Neste styremøte blir 15. januar kl. 20:00